b'\n_START_ARTICLE_\nGrigore Preoteasa\n_START_PARAGRAPH_\nGrigore Preoteasa (25. august 1915 Bukarest \xe2\x80\x93 4. november 1957 Moskva) oli Rumeenia kommunistlik riigitegelane._NEWLINE_Grigore Preoteasa oli p\xc3\xa4rit raudteelase perekonnast. 1930. aastatel l\xc3\xb5petas ta Bukaresti \xc3\x9clikooli filoloogia erialal. Osales kommunistlikus tegevuses ja oli selle eest korduvalt vangistatud._NEWLINE_1944\xe2\x80\x931946 oli ta ajalehe Rom\xc3\xa2nia Liber\xc4\x83 toimetaja. Alates 1945. aastast oli ta Propagandaministeeriumi pressiata\xc5\xa1ee. 1949\xe2\x80\x931954 oli ta Rumeenia v\xc3\xa4lisministri aset\xc3\xa4itja. 1954\xe2\x80\x931955 oli ta Rumeenia Ministrite N\xc3\xb5ukogu esimehe abi rahvusvaheliste suhete k\xc3\xbcsimuses._NEWLINE_Alates 2. oktoobrist 1955 kuni 17. juulini 1957 oli Grigore Preoteasa Rumeenia v\xc3\xa4lisminister._NEWLINE_Alates 1957. aasta juulist oli ta Rumeenia T\xc3\xb6\xc3\xb6lispartei Keskkomitee Poliitb\xc3\xbcroo liige ja Keskkomitee sekret\xc3\xa4r._NEWLINE_Grigore Preoteasa hukkus lennu\xc3\xb5nnetuses Moskvas Vnukovo lennujaamas 4. novembril 1957.'